Pasiūlymas Tarybos reglamentas iš dalies keičiantis Tarybos reglamentą (EB) Nr. 332/2002 dėl priemonės, teikiančios vidutinės trukmės finansinę pagalbą valstybių narių mokėjimų balansams, sukūrimo /* KOM/2009/0169 galutinis - CNS 2009/0053 */





[pic] | EUROPOS BENDRIJŲ KOMISIJA | Briuselis, 8.4.2009 KOM(2009) 169 galutinis 2009/0053 (CNS) Pasiūlymas TARYBOS REGLAMENTAS iš dalies keičiantis Tarybos reglamentą (EB) Nr. 332/2002 dėl priemonės, teikiančios vidutinės trukmės finansinę pagalbą valstybių narių mokėjimų balansams, sukūrimo 2009/0053 (CNS) Pasiūlymas TARYBOS REGLAMENTAS iš dalies keičiantis Tarybos reglamentą (EB) Nr. 332/2002 dėl priemonės, teikiančios vidutinės trukmės finansinę pagalbą valstybių narių mokėjimų balansams, sukūrimo EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 308 straipsnį, atsižvelgdama į Komisijos pasiūlymą, pateiktą pasikonsultavus su Ekonomikos ir finansų komitetu[1], atsižvelgdama į Europos Parlamento nuomonę[2], atsižvelgdama į Europos centrinio banko nuomonę[3], kadangi: (1) Tarptautinės finansų krizės mastas ir intensyvumas turi įtakos Bendrijos vidutinės trukmės finansinės pagalbos galimam poreikiui euro zonai nepriklausančiose valstybėse narėse, ir dėl to reikia gerokai padidinti Reglamente (EB) Nr. 332/2002[4] nustatytą toms valstybėms narėms suteikiamų dar nepanaudotų paskolų sumos aukščiausią ribą nuo 25 mlrd. EUR iki 50 mlrd. EUR. (2) Atsižvelgiant į neseniai įgytą vidutinės trukmės finansinės pagalbos teikimo patirtį, reikėtų patikslinti atitinkamas Komisijos ir reglamento įgyvendinimu suinteresuotų valstybių narių užduotis ir atsakomybę. Be to, finansinės pagalbos suteikimo sąlygos turėtų būti išdėstytos susitarimo memorandume, dėl kurio turi susitarti Komisija ir suinteresuotoji valstybė narė. (3) Turėtų būti patikslintos taisyklės, kuriomis reguliuojami kai kurie Bendrijos finansinės pagalbos finansų valdymo aspektai. Dėl su veikla susijusių priežasčių suinteresuotosios valstybės narės reikėtų prašyti gautos finansinės pagalbos lėšas padėti į specialią nacionalinio centrinio banko sąskaitą ir prieš kelias dienas iki mokėjimo termino pervesti mokėtinas sumas į Europos centrinio banko sąskaitą. (4) Labai svarbu patikimai valdyti gautą Bendrijos finansinę pagalbą. Todėl galiojančiuose paskolų susitarimuose yra numatyta galimybė Europos Audito Rūmams ir Europos kovos su sukčiavimu tarnybai savo nuožiūra atlikti patikrinimus, ir tokia galimybė turėtų būti nustatyta šiame reglamente. (5) Šis reglamentas turėtų būti nedelsiant taikomas visiems naujiems paskolų susitarimams ir galiojantiems paskolų susitarimams, jeigu ir kai jie yra tikslinami. (6) Todėl Reglamentą (EB) Nr. 332/2002 reikėtų atitinkamai iš dalies pakeisti, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 332/2002 iš dalies keičiamas taip: 1. 1 straipsnio 1 dalies antra pastraipa pakeičiama taip: „Pagal šią priemonę valstybėms narėms suteikiamų dar nepanaudotų paskolų suma apribojama iki 50 mlrd. EUR dydžio pagrindinės sumos.“ 2. 3 straipsnio 2 dalis pakeičiama taip: „Suinteresuotoji valstybė narė aptaria su Komisija savo finansinių poreikių įvertinimą ir pateikia perspektyvinės programos projektą. Taryba, išnagrinėjusi vidutinės trukmės finansinę pagalbą gauti siekiančios valstybės narės padėtį ir prie paraiškos pridėtą perspektyvinę programą, paprastai tame pačiame posėdyje priima sprendimą: a) dėl paskolos ar tinkamos finansavimo priemonės suteikimo, jos dydžio ir vidutinės trukmės; b) dėl ekonominės politikos sąlygų, susijusių su vidutinės trukmės finansine pagalba siekiant atkurti arba užtikrinti tvarią mokėjimų balanso padėtį; c) dėl paskolos arba finansavimo priemonės, kuri paprastai išmokama dalimis, išmokėjimo būdų; išmokant kiekvieną dalį tikrinami įgyvendinant programą pasiekti rezultatai atsižvelgiant į nustatytus tikslus.“ 3. Įterpiamas 3a straipsnis: „3a straipsnis Komisija ir suinteresuotoji valstybė narė pasirašo susitarimo memorandumą, kuriame išsamiai išdėstytos Tarybos nustatytos sąlygos.“ 4. 5 straipsnis pakeičiamas taip: „1. Komisija, bendradarbiaudama su Ekonomikos ir finansų komitetu, imasi būtinų priemonių nuolat periodiškai patikrinti, ar valstybės narės, gaunančios Bendrijos paskolą, ekonominė politika atitinka perspektyvinę programą ir kitas pagal 3 straipsnį Tarybos nustatytas sąlygas. Tuo tikslu valstybė narė pateikia Komisijai visą būtiną informaciją ir visapusiškai su ja bendradarbiauja. Komisija, vadovaudamasi tokio patikrinimo rezultatais, po to, kai savo nuomonę pateikia Ekonomikos ir finansų komitetas, priima sprendimą dėl kitų dalių išmokėjimo. Sprendimą dėl visų pradinių ekonominės politikos sąlygų koregavimo priima Taryba.“ 5. 7 straipsnis papildomas šia 5 dalimi: „5. Suinteresuotosios valstybės narės nacionaliniame centriniame banke atidaro specialią sąskaitą gautai Bendrijos vidutinės trukmės finansinei pagalbai valdyti. Suinteresuotoji valstybė narė į Europos centrinio banko sąskaitą perveda pagrindinę dalį ir mokėtinas paskolos palūkanas prieš septynias TARGET2 sistemos [5] darbo dienas iki atitinkamų mokėjimo terminų.“ 6. Įterpiamas 9a straipsnis: „9a straipsnis Europos Audito Rūmai turi teisę savo nuožiūra atlikti su šios pagalbos valdymu susijusius finansinius patikrinimus arba auditą. Komisija, kartu ir Europos kovos su sukčiavimu tarnyba, turi teisę siųsti savo pareigūnus arba tinkamai įgaliotus atstovus, kurie savo nuožiūra atliktų su Bendrijos vidutinės trukmės finansinės pagalbos valdymu susijusius techninio arba finansinio pobūdžio patikrinimus arba auditą.“ 2 straipsnis Šis reglamentas įsigalioja kitą dieną po jo paskelbimo Europos Sąjungos oficialiajame leidinyje . Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje Tarybos vardu Pirmininkas [1] OL C, , p. . [2] OL C, , p. . [3] OL C, , p. . [4] OL L 53, 2002 2 23, p. 1. [5] Kaip apibrėžta 2007 m. balandžio 26 d. Europos centrinio banko gairėse ECB/2007/2 dėl Transeuropinės automatizuotos realaus laiko atskirųjų atsiskaitymų skubių pervedimų sistemos (TARGET2) (OL L 237, 2007 9 8, p. 1).